stanford-oval/wikipedia huggingface dataset:
Pirkan Pyöräily

Pirkan pyöräilyn lähtöpaikka Hakametsän jäähallilla vuonna 2015.
Pirkan pyöräily on vuodesta 1978 lähtien järjestetty vuosittainen kuntoilutapahtuma. Sen lähtö- ja maalipaikkana toimii Tampereen jäähalli. Tapahtuma järjestetään nykyisin kaksi viikkoa ennen juhannusta, lisäksi sitä seuraavalla viikolla järjestetään Pirkan yöpyöräily. Pirkan pyöräilyn päämatkat ovat 134 kilometriä pitkä Klassikko ja 217 kilometriä pitkä Pirkan lenkki. Nykyään järjestetään myös Hiekkapirkka (pituus 170 km pääasiassa hiekkateillä), Pirkan pyhä (pituus 43 kilometriä) ja Lilliputti (neljä kilometriä). Klassikon reitti kiertää Näsijärven, Pirkan lenkki kiertää Nokian ja Hämeenkyrön kautta seuraten loppumatkan Klassikon reittiä. Pirkan Pyhän reitti kiertää Pyhäjärven ympäri ja Lilliputti-reitti on jäähallin ympäristöstä.
Pirkan pyöräilyyn osallistuu vuosittain noin 2 000 pyöräilijää, mutta 2010-luvulla osallistujia on ollut lähemmäs 3 000. Osallistujamäärä oli korkeimmillaan vuonna 1982, jolloin pyöräilyyn osallistui lähes 4 000 henkilöä. Klassikko tai Pirkan lenkki lasketaan osaksi Pirkan kierroksen suorittamista. Pyöräilyn 20 kertaa suorittaneet nimetään mestaripyöräilijöiksi ja saavat itselleen pysyvän, punataustaisen kilpailunumeron. Nykyään tapahtumassa ei ole ajanottoa. Pirkan pyöräilyn voi suorittaa polkupyöräilyn lisäksi myös rullaluistelemalla.
Tapahtuman järjestäjä on Hämeen Liikunta ja Urheilu ry.
Aiheesta muualla

Pirkan Kierros
Perth Glory FC

Perth Glory Football Club on jalkapalloseura Perthin kaupungista. Seura pelaa maansa korkeimmalla sarjatasolla A-Leaguessa. Australian mestaruuden Perth Glory on voittanut vuosina 2003 ja 2004.
Poliisiministeri

Poliisiministeri on hallituksen jäsen, joka vastaa tyypillisesti kansallisesta turvallisuudesta, mukaan lukien esimerkiksi poliisi, salainen poliisi, rajavartiolaitos ja mahdolliset terrorismin vastaiset erikoisjoukot. Joissakin valtioissa myös oikeuslaitos saattaa kuulua poliisiministeriön alaisuuteen, mutta useissa valtioissa poliisiministerin tehtävät on sisällytetty sisäministerille. Näin myös Suomessa, vaikka esimerkiksi lehdistö kutsuu sisäministeriä joskus poliisiministeriksi.
Merkittäviin historiallisiin poliisiministereihin lukeutuu Joseph Fouché (1763–1820), joka uudisti Napoleon I:n aikana Ranskan poliisilaitoksen ja perusti maahan myös tehokkaan ja pelätyn salaisen poliisin.
Poliisimestari

Poliisimestari on aiempi kaupungin poliisilaitoksen päällikön virkanimike. Maaseudulla poliisin päällikkönä toimi nimismies. Poliisilaitos toimi ns. vanhoissa kaupungeissa. Viimeisen kerran poliisimestarin virasta säädettiin asetuksessa poliisin hallinnosta (359/1992) ja poliisiasetuksessa (1112/1995). Poliisiasetusta muutettiin vuonna 1996 (880/1996), jonka myötä sekä maaseudulla että kaupungeissa poliisipiirin päällikön virkanimike on poliisipäällikkö ja poliisimestarin nimikkeestä luovuttiin.
Sekä aiempien että nykyisten asetusten mukaan Helsingin poliisilaitoksen päälliköllä on ollut poliisikomentajan arvonimi.
Poliisilaitos

Poliisilaitos voi tarkoittaa
poliisiasemaa
Suomen poliisin hallinnollista yksikköä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poliisilaitos”, voi hakea sivunnimihaulla, laajalla sivunnimihaulla tai tekstihaulla.
Pirkanmaan Jätehuolto

| Pirkanmaan Jätehuolto Oy |
| --- | --- |
Tunnuslause:  Ympäristölle paras!
Yritysmuoto:  osakeyhtiö
Perustettu:  1994
Toimitusjohtaja:  Pasi Muurinen
Toiminta-alue:  Pirkanmaa
Toimiala:  Jätehuolto
Henkilöstö:  100
Omistaja:  17 kunnan omistama: Hämeenkyrö, Ikaalinen, Juupajoki, Kangasala, Lempäälä, Mänttä-Vilppula, Nokia, Orivesi, Parkano, Pirkkala, Pälkäne, Ruovesi, Sastamala (Mouhijärvi ja Suodenniemi), Tampere, Vesilahti, Virrat, Ylöjärvi
Kotisivu:  https://pjhoy.fi/
Infobox OKVirheellinen NIMI-arvo: 
Repe & Romu ovat kuormureita, jotka keräävät Pirkanmaan Jätehuollon alueella maksutta kyytiinsä kodin vaaralliset jätteet, metalliromut sekä sähkölaitteet.
Pirkanmaan Jätehuolto Oy on 17 kunnan omistama yhtiö, jonka tehtävä on tuottaa kunnille lakisääteisesti kuuluvat jätehuollon palvelutehtävät. Vuonna 1994 perustetun yhtiön perustajakunnat ovat: Tampere, Nokia, Pirkkala, Lempäälä, Kangasala ja Orivesi. Myöhemmin osakkaiksi ovat liittyneet myös Vesilahti, Sastamala, Pälkäne, Juupajoki, Ylöjärvi, Hämeenkyrö, Ruovesi, Ikaalinen, Parkano, Mänttä-Vilppula ja Virrat.
Yhtiön palveluverkostoon kuuluu keskitetysti kilpailutettu jätteenkuljetus, paikallisia jäteasemia, aluejätepisteitä ja ekopisteitä sekä Koukkujärven ja Tarasten­järven jätekeskukset. Lisäksi Repe & Romu & Riepu -kiertävä keräys ottaa kyytiin kodin vaarallisia jätteitä, metalliromua ja sähkölaitteita sekä poistotekstiilejä.
Yhtiön tytäryhtiö Pirkan Putkikeräys Oy tuottaa jätteiden putkikeräys- ja noutopalveluja. Yhtiö on myös vähemmistöosakkaana Tammervoima Oy:ssa ja Ekokumppanit Oy:ssa. Vuonna 2011 perustettu Tammervoima Oy on rakentanut hyötyvoimalaitoksen Tarastenjärvelle. Vuonna 2003 perustettu Ekokumppanit Oy tuottaa tiedotus-, neuvonta-, koulutus- ja asiantuntijapalveluja kestävän kehítyksen edistämiseksi.
Pirkanmaan Jätehuolto Oy julkaisee vuosittain Roskakalenteria, jota postitetaan joka vuosi ympäri Pirkanmaata.
Aiheesta muualla

Pirkanmaan Jätehuolto Oy
Poliisikokelaat

| Poliisikokelaat |
| --- | --- |
 Sarjan tunnus
Tyyli:  dokumentti, tositelevisio
Alkuperämaa:   Suomi
Alkuperäiskieli:  suomi
Verkko:  TV5
Esitetty:  2013-4-88. huhtikuuta 2013 – 2013-6-1010. kesäkuuta 2013
Tuotantokausia:  1
Jaksoja:  30
Tuotanto
Tuotantoyhtiö(t):  Aito Media
Poliisikokelaat on suomalainen televisiosarja, jonka ensimmäinen jakso näytettiin 8. huhtikuuta 2013. Sarjassa seurataan kahdeksan eri Poliisiammattikorkeakoulua opiskelevan oppilaan pärjäämistä oikeissa poliisitöissä työharjoittelun ja kenttätyöjakson aikana. Sarjaa kuvattiin kesällä ja syksyllä 2012 ja sen ensimmäinen tuotantokausi sisältää 30 jaksoa. Poliisikokelaat saavutti suuret katsojaluvut, sillä sen ensimmäinen jakso keräsi yhteensä 87 000 katsojaa, ja joka viikko joku sarjan jaksoista ylsi TV5:n viikon kymmenen katsotuimman ohjelman joukkoon.
Perinnejoukko-osasto

Perinnejoukko-osasto on joukko-osasto, jonka historiallista sotilasperinnettä vaalii jokin toinen olemassa oleva joukko-osasto joko sen vuoksi, että se on liittynyt samaan aselajiin tai että sitä edeltäneitä joukko-osastoja on koottu nykyiseen joukko-osastoon.
Yhdellä joukko-osastolla voi olla useita perinnejoukko-osastoja. Usein joukko-osaston vuosipäivä määräytyy jonkin perinnejoukko-osastoon liittyvän historiallisen tapahtuman, esimerkiksi taistelun vuosipäivän johdosta. Samoista syistä voi määräytyä myös joukko-osaston kunniamarssi.
Pajulahden koulu

| Pajulahden koulu |
| --- | --- |
Sijainti:  Kortteisenmäentie 21, 73360 Pajulahti (Kuopio)
Koordinaatit:  63.1400°N, 27.8465°E
Tyyppi:  suomenkielinen alakoulu
Rehtori:  Jaana Jääskeläinen
Luokat:  1–6
Oppilaita:  63
Verkkosivut
Pajulahden koulu on Kuopion Nilsiän Pajulahdessa, parin kilometrin päässä Siilinjärven kuntarajasta itään sijaitseva suomenkielinen alakoulu (luokka-asteet 1–6). Kyläkoulussa on 63 oppilasta.
Samassa rakennuksessa toimii Pajulahden päiväkoti.
Pietarsaaren kirkko

| Pietarsaaren kirkko |
| --- | --- |
 Pietarsaaren kirkko.
Sijainti:  Pietarsaari
Koordinaatit:  63°40′37″N, 022°42′13″E
Seurakunta:  Jakobstads svenska församling sekä Pietarsaaren suomalainen seurakunta
Rakentamisvuosi:  1731
Suunnittelija:  Johan Simonsson Knubb
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kellotapuli vuodelta 1742
Pietarsaaren kirkko on Pietarsaaressa, Pohjanmaalla sijaitseva kirkkorakennus. Se on valmistunut vuonna 1731, ja se rakennettiin isovihan aikana poltetun Pietarsaaren ensimmäisen kirkon tilalle. Kirkon suunnittelusta vastasi rakennusmestari Johan Simonsson Knubb. Kirkon vuodelta 1784 peräisin olevat alttaritaulut ovat puolestaan tukholmalaisen muotokuvamaalari Frans Gabriel Westerbergin käsialaa.
Rakennus on tasavartinen ristikirkko ja se kuuluu Suomen varhaisimpiin ristikirkkoihin. Kirkon messinkikruunut ovat 1690-luvulta seurakunnan ensimmäisestä kirkosta. Näkyvä esine on pormestari Niclas Wendeliuksen vuonna 1709 lahjoittama yli kolme metriä korkea seitsenhaarainen messinkinen kynttilänjalka. Lisäksi kirkossa on säilynyt kauppaneuvos Adolph Lindskogin 1840-luvulla lahjoittamat patarummut. Pohjalaistyyppinen kellotapuli on tehty rakennusmestari Henrik Thomasson Kattilin johdolla vuonna 1742. Hän oli kotoisin Jöralan kylästä Vöyristä. Kelloista kaksi on 1690-luvulta.
Historia

Pietarsaaren kirkon rakennustyöt aloitettiin vuonna 1690 rakennusmestari Thomas Ambrosii Mutin johdolla. Kirkko vihittiin käyttöön 16. helmikuuta 1691. Venäläiset joukot polttivat kirkon 30. marraskuuta 1714. Osa irtaimistosta onnistuttiin pelastamaan: ehtoollisastiat, Wendeliuksen kynttiläjalka sekä osa messuvaatteista ja kynttiläkruunuista. Myös kellotapulin kaksi kelloa onnistuttiin pelastamaan.
Nykyisen kirkon rakennustyöt aloitettiin 1728. Kirkon suunnittelusta vastasi rakennusmestari Johan Simonsson Knubb. Kirkon vihkiäiset olivat 11. huhtikuuta 1731.  Pohjalaistyyppinen kellotapuli on tehty rakennusmestari Henrik Thomasson Kattilin johdolla vuonna 1742. Hän oli kotoisin Jöralan kylästä Vöyristä. Kelloista kaksi on 1690-luvulta. Kolmas kello on kauppaneuvos Adolph Lindskogin vuonna 1814 lahjoittama. Kirkko sai ensimmäiset urkunsa vuonna 1783, jolloin sinne hankittiin Vaasan kirkon vanhat urut.
Joulukuun 1881 kirkolliskokouksessa todettiin kirkon olevan kunnostuksen tarpeessa. Vanha paanukatto uusittiin päällystämällä se sinkkipellillä. Kesällä 1884 aloitettiin sisätilojen kunnostus. Kirkkoon asennettiin kolme kamiinaa lämmitystä varten, rakennettiin uusi välikatto, seinät laudoitettiin sisältä, ovet ja ikkunat uusittiin sekä kirkko maalattiin sisältä ja ulkoa. Lisäksi penkit uusittiin. Vuonna 1885 rakennettiin kirkon ulkoeteiset. Vuoden 1886 kesällä uusittiin kirkon ja kellotapulin ulkolaudoitus. Kirkko maalattiin keltaisella, joka korvasi aiemman punaisen värin.
Urkurakentaja Albanus Jurvalta tilatut urut otettiin käyttöön keväällä 1905.
Sisäkuvia

Alttari ja Frans Gabriel Westerbergin maalaamat alttaritaulut
Puuseppä Magnus Holländerin tekemä saarnastuoli vuodelta 1774
Kolmimetrinen kynttilänjalka
Aiheesta muualla

Kuvia tai muita tiedostoja aiheesta Pietarsaaren kirkko Wikimedia Commonsissa
Pornaisten historia 2, vuodesta 1869

| Pornaisten historia 2, vuodesta 1869 |
| --- | --- |

Kirjailija:  Teemu Keskisarja
Kustantaja:  Pornaisten kunta
Julkaistu:  2007
ISBN:  978-952-99163-1-3
Löydä lisää kirjojaKirjallisuuden teemasivulta
Pornaisten historia 2, vuodesta 1869 – elämä pienessä kunnassa ja muuttuvassa yhteiskunnassa on Teemu Keskisarjan kirjoittama paikallishistoriallinen teos Pornaisista. Teos julkistettiin Pornaisten kirjastossa 26. lokakuuta 2007. Kirjan kustansi Pornaisten kunta. Se on toinen osa Seppo Aallon kirjoittamalle ensimmäiselle osalle.
Pekka Saarinen

Pekka Saarinen (s. 27. heinäkuuta 1983) on suomalainen moottoriurheilija ja PS Racing -tallin tallipäällikkö.
Ura

Saarinen aloitti uransa karting-sarjoissa voittaen Nordic ICA Junior championship-sarjan mestaruuden vuonna 1997. Samana vuonna hän oli toinen Formula A-sarjassa. Vuonna 1999 hän sijoittui toiseksi ICA Viking Trophy-luokassa. Vuosina 2003-04 Saarinen kilpaili Saksan Formula Renault ja Eurocup Formula Renault-sarjoissa. Vuonna 2005 Saarinen voitti Saksan Formula Renault-sarjan mestaruuden. Seuraavana vuonna Saarinen voitti Aasian Formula Renault Challenge-sarjan mestaruuden ja sijoittui kolmanneksi Kiinan Formula Renault Challenge-sarjassa.
Vuonna 2007 Saarinen perusti oman PS Racing -tallin voittaen sen kuljettajana Aasian ja Kiinan Formula Renault Challenge-sarjojen mestaruudet. Vuosina 2008 ja 2011 hänen tallinsa voitti Aasian Formula Renault-sarjan mestaruuden. Vuonna 2010 Saarinen kilpaili HRF Roadsport V8 sarjassa seitsemän kilpailua voittaen yhden kilpailun ja sarjan mestaruuden. Seuraavana vuonna Saarinen ajoi vain kaksi kilpailua samassa sarjassa. Vuonna 2012 Saarinen ajoi kaksi kilpailua Aasian Porsche Carrera Cup sarjassa.
PS Racing osallistui Asian Le Mans Series -sarjan kaudelle 2016–17.
Aiheesta muualla

DriverDB-sivustolla (englanniksi)
http://www.pekkasaarinen.info/en/about/about-2011.html
Pimeä saartaa meitä!

| Pimeä saartaa meitä! Tuvalu |
| --- | --- | --- |

Studioalbumin tiedot
 Äänitetty : Bullroadilla Rengossa 2005
 Julkaistu: 2006
 Formaatti: CD
 Tuottaja(t): Tuvalu
 Tyylilaji: progressiivinen rock
 Kesto: 45.18
 Levy-yhtiö: Merceedees Tuotanto
muut julkaisut
| Mitä muut ajattelevat sinusta? 2004 | Pimeä saartaa meitä! 2006 | Viimeiset hetket ovat käsillä! 2008 |
Pimeä saartaa meitä! on Tuvalun toinen julkaisu ja ensimmäinen kokopitkä albumi.
Kappaleet

Irma vep  –  4 .14
Maanjäristys  –  4 .43
Kadotettu  –  4 .18
Järjestys ja kuri  –  4 .17
Kiitospäivän ilta  –  6 .17
Jaettu modernin unelma  –  3 .39
Kiireetön tila  –  6 .33
Neuroromantiikkaa  –  3 .10
Meditaatio  –  8 .06
Albumin kappaleet on säveltänyt ja sovittanut Tuvalu sekä sanoittanut Annina Antinranta. Albumin on tuottanut Tuvalu.
Arvostelut

Desibeli.net:
Imperiumi: 8½/10
Aiheesta muualla

Tuvalu viralliset sivut (Arkistoitu – Internet Archive)
Perth (Skotlanti)

Perthin sijainti Skotlannin kartalla.
Tayjoki virtaa kaupungin halki.
Perth (gaeliksi Peairt) on kaupunki Skotlannissa. Vuonna 2005 siellä oli noin 45 000 asukasta.
Perth on ollut Skotlannin pääkaupunki keskiajalla ja Perthshiren kreivikunnan hallintokaupunki. Vuosisatojen ajan Skotlannin kuninkaat kruunattiin Sconessa Perthin lähistöllä. Kuningas Jaakko I surmattiin Perthissä 1437, ja hänen jälkeensä valtaistuin siirtyi pois sieltä. Edinburghista tuli virallisesti pääkaupunki 1450-luvulla.
Myöhemmin Perthistä tuli liikenteen solmukohta, jonka kautta ensin rautatiet ja myöhemmin moottoritiet kulkivat Skotlannin nähtävyyksiin. Nykyisin kaupunkia ympäröivät ohikulkutiet, joita pitkin moottoritie M90 ja kantatie A9 ohittavat kaupungin. Liikennealan suuryritys Stagecoach on kotoisin Perthistä. Kaupunki on myös jalkapalloseura St. Johnstonen kotipaikka.
Muut Perth-nimiset paikat (muun muassa Perth Länsi-Australiassa) ovat saaneet nimensä Skotlannin Perthin mukaan.
Aiheesta muualla

Kuvia tai muita tiedostoja aiheesta Perth (Skotlanti) Wikimedia Commonsissa
Pertti Sankilampi

| Pertti Sankilampi> Henkilötiedot |
| --- | --- |
Syntynyt: 21. heinäkuuta 1945 (ikä 79) Kempele, Suomi
Uran tiedot
Laji:  maastohiihto 
Pertti Sankilampi (s. 21. heinäkuuta 1945 Kempele) on suomalainen vammaisurheilija, joka voitti aktiiviurallaan seitsemän kultamitalia paralympialaisten maastohiihtokilpailuissa. Hän saavutti vuosina 1976–1990 29 arvokisamitalia, joista 14 oli kultaisia.
Luusyövän aiheuttama reisiamputaatio katkaisi 21-vuotiaan hiihtäjän olympiatoiveet joulukuussa 1966. Sankilampi ei antanut periksi, ja palasi ladulle ja voitti proteesihiihtäjänä seitsemän kultamitalia talviparalympiakisoissa, ja seitsemän maailmanmestaruutta.
Sankilammelle on myönnetty Suomen liikuntakulttuurin ja urheilun ansiomitali kullatuin ristein 1989. Vuonna 2003 hän sai ensimmäisenä vammaisurheilijana Pro Urheilu -tunnustuspalkinnon. Hänet nimettiin paraurheilun kunniagalleriaan ensimmäisten jäsenten joukossa joulukuussa 2020.
Sankilammesta tuli vammais- ja vertaistuen edelläkävijä sekä hiihtourheilun ja kunnallispolitiikan arvostettu vaikuttaja, mistä hänelle on vuonna 2000 myönnetty kunnallisneuvoksen arvonimi.
Vuodesta 2003 alkaen hän on toiminut Rehapolis-konseptin johtajana Oulussa.
Matti Hannus on kirjoittanut Pertti Sankilammesta kirjan Voitin elämän. Kirja on Suomen vammaisliikunnan ensimmäinen elämäkertateos. Urheilun ohella se kirjaa merkittävällä tavalla myös invalidityön ja Kempeleen kunnan historiaa.
Pertti Rusanen

Pertti Markus Rusanen (s. 30. maaliskuuta 1950 Sotkamo) on suomalainen oopperalaulaja, joka on tulkinnut baritoni- ja bassorooleja. Hän on luonut myös uran kanttorina ja saanut director cantuksen, director musiceksen sekä musiikkineuvoksen arvonimet.
Rusanen suoritti diplominsa Sibelius-Akatemiassa vuonna 1983 Matti Tuloiselan johdolla. Hän aloitti työskentelyn Kuopion tuomiokirkkoseurakunnan kanttorina vuonna 1972. Rusanen esiintyi pääosissa Kuopion oopperassa muiden muassa oopperoissa Nabucco (Giuseppe Verdi), Naamiohuvit (Verdi), Rigoletto (Verdi) ja Tosca (Giacomo Puccini). Hän tulkitsi myös Paavo Ruotsalaisen osan Joonas Kokkosen oopperassa Viimeiset kiusaukset vuonna 1990 ja osallistui tässä roolissa menestyksekkääseen Göteborgin-vierailuun. Samassa roolissa hän esiintyi Suomen kansallisoopperassa. Vuonna 1987 hän teki myös useita esiintymisiä Kansallisoopperassa ratsutilallisen roolissa Aulis Sallisen Ratsumiehen tuotannossa. Vuonna 1996 Rusanen esiintyi Kuopiossa Greminin roolissa Pjotr Tšaikovskin Jevgeni Oneginin tuotannossa. Rusanen on laulanut myös oratorio- ja konserttiohjelmistoa. Lisäksi hän on työskennellyt kuoronjohtajana ja Sibelius-Akatemian Kuopion-osaston laulunopettajana.
Rusanen piti jäähyväiskonserttinsa Kuopion tuomiokirkossa eläkkeelle jäämisensä kynnyksellä elokuussa 2013. Rusasen lapset ovat tytär Maria sekä oopperalaulajiksi itsekin ryhtyneet Johanna Rusanen-Kartano ja Ville Rusanen. Perheen äiti on sairaanhoitajana työskennellyt Kaarina Rusanen. Pertti Rusanen päästi lapset varhain laulamaan johtamiinsa kuoroihin.
Phoenix Wright: Ace Attorney – Trials and Tribulations

| Phoenix Wright: Ace Attorney - Trials and Tribulations |
| --- | --- |

Kehittäjä:  Capcom
Julkaisija:  Capcom   Nintendo (AU)
Jakelija:  Nintendo eShop, Google Play ja App Store
Ohjaaja:  Shu Takumi
Tuottaja:  Atsushi Inaba
Säveltäjä:  Noriyuki Iwadare
Pelisarja:  Ace Attorney
Julkaistu:  Nintendo DS EU 3. lokakuuta 2008 JP 22. elokuuta 2007 NA 23. lokakuuta 2007 Wii NA 10. toukokuuta 2010
Lajityyppi:  seikkailupeli, visual novel
Pelimuoto:  yksinpeli
Ikäluokitus:  PEGI: 7Virheellinen PEGI-arvo   CERO: B   ESRB: T  Virheellinen ESRB-arvo   OFLC: PG
Alusta:  Nintendo DS, Wii
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Phoenix Wright: Ace Attorney – Trials and Tribulations (jap. 逆転裁判３, Gyakuten saiban 3) on Capcomin kehittämä ja julkaisema seikkailupeli, joka on julkaistu Nintendo DS:lle vuonna 2007.
Peli on uusintaversio Game Boy Advancelle julkaistusta Gyakuten Saiban 3:sta. Peli on Ace Attorney -sarjan kolmas osa.
Pelaaminen

Pelaaminen ei ole muuttunut sitten edeltäjänsä. Pelissä on yhä kaksi pelitilaa: tutkimusten tekeminen ja oikeussalissa asiakkaan puolustaminen.
Myös psyykelukot ovat jälleen mukana. Tämä tarkoittaa, että henkilön valehdellessa Phoenix pystyy näkemään tämän psyykkiset lukot, jotka kuvaavat henkilön tarvetta piilotella jotakin. Asian vakavuudesta riippuen lukkojen määrä vaihtelee. Maksimimäärä on viisi. Lukkoja voi purkaa esittämällä henkilölle oikean todisteen liittyen tämän salaisuuteen. Joskus yhden lukon murtamiseen tarvitsee näyttää useampia todisteita. Väärän todisteen näyttämisestä Phoenixin ns. uskottavuusmittari tyhjenee tietyn verran.
Sama käytäntö toimii myös oikeussalissa, vaikka siellä ei psyykelukkoja nähdäkään. Oikeussalissa tyhjentyvä määrä riippuu asian vakavuudesta. Eniten mittari yleensä kärsii syytettäessä väärää henkilöä.
Tarina > Hahmot

Phoenix Wright/Ryuichi Naruhodo - Sarjan päähenkilö on Phoenix Wright, nyt jo melko kokenut puolustusasianajaja. Hän jatkaa avuttomien puolustamista oikeussalissa, oli sitten syyttäjänä Edgeworth, Franziska, tai Godot.
Mia Fey/Chihiro Ayasato - Phoenixin edesmennyt ystävä ja opettaja lakialalla. Hän oli todella hyvä puolustusasianajaja Phoenixin tapaan, ennen kuin ensimmäisessä sarjan osassa hänet murhattiin. Trials and Tribulationsissa hänellä pelataan ensimmäisessä ja neljännessä tapauksessa.
Maya Fey/Mayoi Ayasato - Koulutuksessa oleva meedio, sekä Mian pikkusisko. Mian kuoleman jälkeen hänestä ja Phoenixista tuli yhtiökumppaneita ja ystäviä. Meediokykyjensä avulla hän usein kanavoi Mian omaan kehoonsa Phoenixin avuksi tiukoissa tilanteissa.
Miles Edgeworth/Reiji Mitsurugi - Edgeworth on lahjakas syyttäjä, sekä Phoenixin lapsuudenystävä. Edgeworth jatkaa tässäkin pelissä Phoenixin ystävänä ja vihollisena. Hän on myös ensimmäistä kertaa pelattavana hahmona.
Dick Gumshoe/Keisuke Itonokogiri - Etsivä, joka tuntuu olevan aina siellä, missä tapahtuu. Gumshoe ei ole kehuttavan pätevä työssään, mutta tekee kuitenkin parhaansa auttaakseen. Hän ihailee suunnattomasti Miles Edgeworthia.
Tarina > Juoni

Pelin viidestä luvusta kolme keskittyvät Dahlia Hawthornen ympärille. Vanhassa avioliitossaan Morgan Fey synnytti kaksi tyttöä: Kaksossiskot Dahlian ja Iriksen, ja uudessa avioliitossaan Pearlin. Eron jälkeen siskosten isä otti mukaansa Dahlian ja Iriksen, jolloin Pearl jäi Morganille. Dahlia ja Iris saivat siskopuolekseen Valerien heidän isänsä uudesta avioliitosta. Koska heidän isänsä oli kultaseppä, Dahlia suunnitteli oman valekidnappauksensa Valerien ja poikaystävänsä Terry Fawlesin kanssa. Lunnasrahana toimi arvokas jalokivi. Viime hetkellä Dahlia kuitenkin petti molemmat rikoskumppaninsa ja hyppäsi jokeen jalokivi mukanaan. Dahlia selvisi kuitenkin hengissä, ja katosi. Hänet julistettiin kuolleeksi, jonka jälkeen Terry Fawles joutui vankilaan murhaepäiltynä tästä. Samoihin aikoihin Iris ryhtyi nunnaksi Hazakura temppelissä.
Kuusi vuotta myöhemmin Terry pakenee vankilasta saatuaan viestin Valerielta, joka halusi tavata hänet sillalla, jossa valekidnappaus tapahtui. Tapaaminen oli kuitenkin Dahlian asettama ansa. Hän tappaa Valerien ja lavastaa Terryn syylliseksi Valerien murhaan. Mia Fey ottaa jutun harteilleen kollegansa ja rakastettunsa Diego Armandon avustuksella. Juuri kun Mia on saamassa vapautuksen Terrylle ja syyt Dahlian niskoille, Terry juo Dahlian antaman myrkyn ja kuolee. Oikeudenkäynnin jälkeen Diego haluaa kuulla totuuden Dahlian omasta suusta, mutta Dahlia myrkyttää hänetkin, jonka seurauksena Diego vaipuu koomaan. Dahlia yrittää epätoivoisesti päästä eroon pullokaulakorusta, jossa myrkky oli. Hän keksii antaa kaulakorun lahjana paikalla olevalle opiskelijalle, nuorelle Phoenix Wrightille. Tämän seurauksena he alkavat seurustella, vain jotta Dahlia saisi kaulakorun myöhemmin takaisin.
Aiheesta muualla

Phoenix Wright: Ace Attorney – Trials and Tribulations MobyGamesissa (englanniksi)
Pirkanmaan Plättä

Pirkanmaan Plättä on vuosina 1975–2014 jaettu suomalainen kirjallisuuspalkinto vuoden parhaalle lasten tai nuorten kirjalle. Voittajan äänestivät pirkanmaalaiset lapset ja nuoret Suomen Nuortenkirjaneuvoston Tampereen osaston ja Tampereen kaupunginkirjaston toteuttamassa äänestyksessä. Palkinto jaettiin viimeisen kerran vuonna 2014.